Real Club de Tenis de Barcelona - Més de 500 socis gaudeixen de la Festa d’Estiu\nMés de 500 socis gaudeixen de la Festa d’Estiu\nEl sopar més esperat de l’any pels socis del Reial Club de Tenis Barcelona-1899 ha tornat a ser un èxit de participació i d’organització. Cada mes de juny, amb l’arribada de les temperatures càlides, el club es vesteix de gala per rebre l’estiu de la millor manera. 550 socis van gaudir del tradicional sopar del soci, on es van reconèixer els jugadors de l’RCTB-1899 campions i finalistes de la temporada passada als Campionats d’Europa, Espanya i Catalunya.\nLa vetllada va transformar les pistes 1 i 2 en un gran restaurant a l’aire lliure amb centenars de globus daurats poblant l’espai i transformant en un entorn molt especial. Abans del sopar, durant l’entrega de trofeus que va comptar amb diversos membres de la Comissió Esportiva, es va servir un aperitiu variat amb daus de salmó marinat, seitons macerats sobre torrada, petites croquetes de gambes, camembert amb salsa de gerds i cruixent de ravioli de pasta ‘wonton’ amb llagostí i broqueta de pop amb crema de patata.\nA més a més, dos experts talladors de pernil ibèric, cortesia del patrocinador Mas Gourmets, van servir embotit a tots els presents. També van col·laborar aportant producte Estrella Damm, servint cervesa de l’aperitiu, Cellers Torres, servint vi blanc i negre durant l’aperitiu i el sopar. Gramona va delectar els assistents amb el seu fantàstic cava durant tota la vetllada.\nPer sopar, es va servir un xarrupet de fruits vermells amb tàrtar de txangurro i germinats, torrada amb micuit, broqueta de formatge feta amb tomàquet i oliva de Kalamata d’entrant, rap enllangostat a la vinagreta de mostassa antiga de primer i filet de vedella a la salsa de múrgoles amb gratinat de patata. De postres es va servir llimona i brownie, coca de revetlla, trufes i cafès Nespresso.\nDesprés del sopar es van homenatjar els socis que celebraven 50 anys formant part del club. El president de l’RCTB-1899 va lloar la seva fidelitat a l’entitat amb un discurs molt emotiu. Tots ells van entrar el 1967 i, a través d’unes pantalles gegants es va passar un vídeo resum de tots els esdeveniments més destacats d’aquell any. A continuació, es va realitzar el tradicional sorteig de regals cortesia dels nostres patrocinadors, entre ells un viatge per a dues persones per veure Wimbledon o un viatge a la Riviera Maya cortesia de Viatges Halcón. També van aportar obsequis: Dunlop, Lenovo, Mas Gourmets, VistaOptica i La Roca Village.


La planificació en els inicis del cinema – ANTONI MARÍN AMATLLER Fotografia i Vídeo\nPublicat per antonimarinamatller el 4 Abril, 2017\nPartint de la definició de pla que es basa en l’aproximació a la realitat, es consideren tres grans categories en les quals es poden agrupar els tipus de plans, que són el pla narratiu, el pla descriptiu i el pla expressiu.\nEn els inicis, el cinema era molt semblant al teatre pel que feia a la planificació. Els primers films eren fills directes d’una concepció més pròpia del teatre filmat des de la perspectiva de l’espectador que del cinema tal com el coneixem actualment. Les escenes es captaven en pla general i amb la càmera fixa. L’únic moviment que existia pràcticament en el pla era el dels actors que deambulaven, actuaven i es movien dins de l’espai enquadrat per la càmera.\nNo obstant això, molt aviat es va veure que estava naixent un llenguatge nou. Així, el film inicial dels germans Lumiérè, Arribada d’un tren a l’estació de Ciotat, si bé està filmat en un pla general estàtic, passa de mostrar tot el tren a captar-ne només un fragment a conseqüència del moviment del comboi. El pla passa de mostrar tot el motiu (definició del pla general) a mostrar-ne només una part (la qual cosa l’aproxima al pla de detall).\nEn els inicis del cinema només es concebia el pla general. No es preveia la possibilitat de tallar la imatge dels personatges ni la seva magnificació mitjançant el primer pla. Però en qüestió de pocs anys es va establir una semàntica visual que combinava plans extensos que mostraven l’escenari de l’acció amb altres de més centrats en l’individu que posaven l’èmfasi en les accions i que arribaven a apropar-se molt al rostre per a mostrar en detall expressions dels actors. El pas de la visualització de l’escena en pla general a la fragmentació de l’espai va constituir un pas decisiu en la construcció del llenguatge audiovisual.\nDe mostrar una acció dramàtica en un únic pla que contenia perfectament plantejament, el nus i el desenllaç en una sola seqüència es va passar a la fragmentació del motiu i a la recerca de les potencialitats expressives de diferents aproximacions a la realitat. Va ser un primer progrés en el llenguatge audiovisual l’actualitat i la conveniència del qual encara és present en l’actualitat.\nL’escola de Brighton, Porter i Griffith són tres noms propis en l’evolució de la planificació.\nL’escola de Brighton utilitzava el primer pla (PP) per a ampliar detalls que en pla general (PG) escapaven a l’atenció de l’espectador.\nPorter també utilitzava el primer pla (PP). En un inici, es pretenia únicament destacar detalls i magnificar per a mostrar una aproximació que reclamés l’atenció de l’espectador. No existia el component afegit de la càrrega expressiva. El primer pla del bandit disparant al públic a Assalt i robatori a un tren (1903) n’és una mostra.\nGriffith va fer un altre pas i va incorporar l’expressió dramàtica als primers plans (PP) dels personatges. Va utilitzar les aproximacions de la càmera amb finalitats dramàtiques. A El naixement d’una nació i a Intolerància, el primer pla (PP) adquireix una semàntica que encara perdura en l’actualitat.\nEl llenguatge audiovisual i les seves convencions s’han integrat plenament en la cultura actual. El cinema, la televisió, els còmics, les sèries d’animació i actualment els continguts audiovisuals del Web comparteixen aquests codis comunicatius. La fragmentació de l’espai que es du a terme quan s’enquadra i el grau d’aproximació de la càmera a la realitat origina la planificació.\nEntrada prèvia El pla com a noció temporal i espacial\nEntrada següent Tipologies de plans


La Generalitat pagarà les revisions mèdiques al primer equip del Tarragona Bàsquet\nLa Generalitat pagarà les revisions mèdiques al primer equip del TGN Bàsquet\nLa Generalitat de Catalunya i el TGN Bàsquet han arribat a un acord pel qual l'administració catalana es farà càrrec de les proves mèdiques de les jugadores de l'equip de Copa Catalunya del club lila en el nou projecte de bàsquet femení de la ciutat.\nL'entesa entre el TGN Bàsquet i el CBT ha permès que el club del Sagrat Cor tingui dos equips sèniors, un a la màxima divisió catalana i l'altre a Primera Catalana i la Secretaria General de l'Esport ha decidit donar suport a aquesta iniciativa.\n"En assabentar-me de l'acord entre el TGN Bàsquet i el CBT vaig tenir clar que la Generalitat havia de fer costat al projecte. Sóc conscient dels antecedents que hi havia, amb la rivalitat existent i, per tant, aquest acord és molt important. D'aquesta manera nosaltres hem volgut col·laborar oferint aquestes revisions mèdiques de franc, crec que és un exemple de bona pràctica envers les jugadores, el bàsquet i la ciutat", diu Gemma Solé, representant de territorial de la Secretaria General de l'Esport a Tarragona.\n"Nosaltres demanàvem fa uns dies la implicació de la ciutat en el projecte i la Generalitat ha estat la primera a respondre. Estem molt agraïts", assegura el vicepresident del TGN Bàsquet Iñaki Liarte\n"Per aconseguir la fitxa per poder jugar no és necessària aquesta prova però amb aquest acord oferim a les nostres jugadores un examen mèdic molt complet que, a més, serà aprofitat pels nostres preparadors físics", explica Liarte.\nGemma Solé assegura que, a Tarragona, aquesta prova només es fa a esportistes catalogats com d'Alt Rendiment de Catalunya (ARC): "Habitualment, els esportistes tarragonins ARC estan al CAR de Sant Cugat i es fan les proves allí, però si volen, se la poden fer aquí, a la nostra seu amb els nostres metges. D'aquesta manera, doncs, mai cap equip de bàsquet de la demarcació de Tarragona s'havia fet aquesta prova aquí".\nLa revisió mèdica té un cost d'uns 150 euros per cada jugadora que, en els pròxims dies, aniran passant per la Secretaria General de l'Esport a Tarragona per fer-se les proves.


Èxit de participació a les Festes de Primavera de Sant Feliu tot i el mal temps | El Llobregat\nSant Feliu, Life Style\nÈxit de participació a les Festes de Primavera de Sant Feliu tot i el mal temps\nmiércoles 11 de mayo de 2016, 12:39h\nLa 58a Exposició Nacional de Roses i la 37a Fira Comercial i Industrial del Baix Llobregat han aconseguit aquest cap de setmana una gran afluència de públic, tot i les inclemències del temps. La ciutadania s'ha bolcat un any més en les Festes de Primavera, i encara que la pluja ha obligat a suspendre algunes activitats, Sant Feliu ha atret moltes persones d'altres municipis catalans interessats en conèixer de prop la 'Ciutat de les Roses'. Podeu veure l'àlbum de fotografies de les Festes a la pàgina de Facebook de l'Ajuntament.\nL'Exposició Nacional de Roses va sorprendre els visitants amb els muntatges d'enguany, dedicats al món de l'imaginari infantil. I com ja és habitual, en determinats moments es van fer cues per accedir al recinte del Palau Falguera.\nL'escriptora nascuda a Sant Feliu, Jenn Díaz va obrir les Festes el divendres amb el pregó de la Rosa. L'Auditori del Palau Falguera, que es va omplir de gom a gom, va aplaudir el discurs de la jove autora.\nEls carrers del centre de la ciutat on hi havia els estands de la Fira Comercial van ser un continu anar i venir de gent, excepte en les estones de pluja. Els estands de la plaça de la Vila, on hi havia comerços i indústries que exposaven els seus productes relacionats amb el món de la rosa, també van atraure molt de públic. D'altra banda, l'activitat "Tendències Sant Feliu", que es va dur a terme al local municipal de Laureà Miró, 187, es va estrenar centrant-se en el món de la moda. El projecte tindrà continuïtat durant la resta de l'any, i cada mes tocarà un tema.\nLes activitats de cultura tradicional i popular com la mostra de colles de foc, el Festival Flamenc, les caramelles, les sardanes, els castellers, els concerts joves, així com tots els actes inclosos en la XVI Mostra d'Activitats i Folklore Tradicional i Popular i el Festival Buti+Farra+Sound van aconseguir també un gran nombre de seguidors.\nL'alcalde de la ciutat, Jordi San José, ha valorat positivament les Festes de Primavera, destacant "el bon comportament de la gent que, malgrat el mal temps, ha ocupat totes les activitats". San José també ha destacat el nivell d'assistència a l'Exposició Nacional de Roses, així com la impressió positiva de la gent en sortir del recinte del Palau Falguera. Com a punt a millorar, ha explicat que l'assistència al Roserar no ha estat l'esperada i que en properes edicions "caldrà donar més a conèixer aquest parc de la ciutat". Altres qüestions que l'alcalde ha apuntat per millorar de cara a l'any vinent són l'aparcament dels veïns i veïnes del barri Centre i el sistema de so i megafonia en alguns espais com la plaça de Lluís Companys, el qual divendres a la nit va ocasionar alguns problemes.\nReconeixement al comerç\nEn l'àmbit de promoció comercial, el diumenge 8 de maig dos establiments locals, la Farmàcia Carbonell i Can Dalmases, van rebre el reconeixement a la trajectòria del comerç de la ciutat.


Notes legals – Borreda Turisme\nLa informació i serveis inclosos o disponibles a través de les pàgines web poden incloure incorreccions o errors tipogràfics. De forma periòdica s’incorporen canvis a la informació continguda. Es pot introduir en qualsevol moment millores i/o canvis en els serveis o continguts.\nTambé s’adverteix que els continguts d’aquesta web, tenen una finalitat informativa quant a la qualitat, situació, i serveis.\nEs declina qualsevol responsabilitat en cas que existeixin interrupcions o un mal funcionament dels serveis o continguts oferts en Internet, qualsevol que sigui la seva causa, i per caigudes de la xarxa, pèrdues de negoci a conseqüència d’aquestes caigudes, suspensions temporals del fluid elèctric o qualsevol altre tipus.\nBorredàTurisme.com és un lloc web informatiu sobre el municipi de Borredà.\nÉs una Guia pràctica i turística de Borredà.\n• Serveis d’hospedatge de la web:\nCal destacar al SPAM, com a problema gravíssim tan per a l’empresa com per als clients.\nSota cap concepte es permeterà el Spam, i la denuncia del mateix será causa d’immediata suspensió del servei denunciat.


La Connectivitat Intel·ligent arriba al MWC\nLa Connectivitat Intel·ligent arriba al Mobile World Congress 2019\nLa mostra comença aquest dilluns i s'estima que generi un impacte econòmic de 473 milions d'euros en quatre dies\nper ACN Barcelona. 24 de febrer de 2019 13:34\nL'entrada al recinte de Gran Via de la Fira de Barcelona el dia previ a l'inici oficial del Mobile World Congress\nLa Connectivitat Intel·ligent com a resultat de la fusió del 5G, la Intel·ligència Artificial i l'Internet de les Coses (IoT) aterra en l'edició del Mobile World Congress d'aquest any, que començarà aquest dilluns i s'allargarà fins dijous. Els organitzadors esperen superar els 107.000 visitants de l'any passat procedents de més de 200 països i la presència de 2.400 expositors, dels quals 97 són empreses catalanes. Entre les novetats d'enguany, Seat presentarà un vehicle connectat a al 5G i el SEM una ambulància que utilitzarà aquesta tecnologia com a prova pilot de país. L'impacte econòmic que generarà la fira mundial dels mòbils a Barcelona s'estima en 473 milions d'euros durant els quatre dies. Entre les grans multinacionals del sector que presentaran nous productes o que els seus directius impartiran conferències, hi ha Cisco, Huawei, Rakuten i Microsoft, entre moltes altres.\nEnguany, el congrés girarà al voltant nou eixos temàtics: Connectivity, AI (intel·ligència artificial), la Indústria 4.0, Immersive Content, Disruptive Innovation, Digital Wellness, Digital Trust i The Future; i hi prendran part gegants del sector tecnològic com Cisco, Etisalat, Huawei, Ericsson, Sony, Microsoft, Orange, Sprint, Telefonica, Vodafone, Amazon, Uber, Cabify i diverses empreses automobilístiques com BMW, Mercedes o Jaguar.\nA banda de la presència de les principals multinacionals, el Mobile World Congress també comptarà amb destacats ponents com el conseller delegat de Microsoft, Satya Nadella; el conseller delegat de Niantic (Pokemon Go), John Hanke; el CEO i fundador de Rakuten, Hiroshi Mikitani, i el president del Comitè Olímpic Internacional, Thomas Back.\nEn total, hi participaran 2.400 empreses expositors -97 de catalanes, 28 menys en l'edició passada- i hi assistiran més de 100.000 persones, de les quals més de la meitat són càrrecs directius, repartides pels 120.000 metres quadrats de la mostra, més del doble dels 56.007 metres quadrats del 2010. Tot i que el MWC comença dilluns, el dia abans algunes companyies com Xiaomi, Blackberry, LG, Telefonica i Vodafone ja han programat alguns actes i pel vespre està previst el sopar inaugural al MNAC amb la presència del rei Felip VI, que l'endemà presidirà la inauguració oficial.\nLes aplicacions pràctiques del 5G\nDe la tecnologia 5G ja se'n parla des de fa almenys dos anys, però aquest any es podran veure algunes de les seves aplicacions pràctiques en àmbits com el transport, el comerç en línia, la logística o la medicina, entre d'altres. Per exemple, el vehicle connectat –que es podrà cridar pel mòbil- ja ha arribat al nivell 4 d'autonomia, és a dir, poden funcionar sols en alguns casos amb un ocupant que en recupera el control en cas de necessitat, mentre que quan s'assoleixi el nivell 5 el cotxe ja no tindrà ni volant ni pedals. En aquests prototips, hi treballen companyies com Uber, Tesla, General Motors, Mercedes, BMW i Ford de Google, per exemple, i Seat en presentarà un model dilluns.\nPel que fa el 5G aplicat a l'última milla, es demostrarà com es poden rebre les compres fetes pel mòbil de manera ràpida i segura amb domicilis intel·ligents que controlaran l'accés a la propietat, o fer entregues mitjançant vehicles aeris no tripulats. En aquest cas, ja hi treballen Amazon Prime i Boston Dynamic, entre d'altres. A banda, també destacaran les aplicacions que poden tenir en l'entreteniment –amb més llibertat de moviments gràcies a la realitat virtual i la realitat augmentada- i en l'agricultura, per aconseguir un major rendiment dels cultius. Per la seva banda, l'Hospital Clínic s'ha convertit el primer en equipar el centre amb la tecnologia 5G i el pròxim 27 de febrer es podrà presenciar una operació per streaming.\nLes principals marques presentaran els seus nous models de telèfon mòbil\nCom cada any, el congrés mundial de mòbils també servirà perquè les principals marques com Samsung, Huawei, Sony, LG, Nokia, Xiaomi i Microsoft presentin alguns dels seus nous models per a aquest any després d'un 2018 amb un descens de vendes del 4,1%. La tendència enguany seran els telèfons amb tres càmeres i terminals plegables. En el cas de Samsung, ja ha donat a conèixer aquesta setmana el seu model S10 i el Galaxy F Foldable, el primer model plegable.\nPer la seva banda, Huawei presentarà el nou P30 diumenge que ve, Xiaomi el model Mi 9 i s'hi podria afegir LG, amb el G8 i Sony amb el Xperia XZ4. La marca nipona, a més, anunciarà diversos llançaments, mentre que la finlandesa Nokia donarà a conèixer el 9 Pure View. Pel que fa Microsoft, també podria fer el mateix amb la segona generació de les Hololens 2.\nUn impacte econòmic de 473 milions d'euros\nL'impacte econòmic de la fira s'estima en 473 milions d'euros, això són 4.800 milions d'euros des del 2006, mentre que la xifra de llocs de treball creats pel MWC s'elevarà fins als 14.000 corresponents a diferents perfils, des de tècnics audiovisuals, enginyers, dissenyadors gràfics i programadors, passant per periodistes, cambres, xofers, fusters, cuiners i personal de seguretat privada, entre d'altres. Els contractes poden anar dels quatre dies de la fira fins a un any, amb sous que poden superar el 40% respecte la mitjana en funció del coneixement d'idiomes i l'especialització.\nA més, la celebració del congrés també implica que el sector hoteler (només l'organització va bloquejar 27.000 habitacions) i dels apartaments turístics registrin el 100% d'ocupació –els preus es multipliquen respecte la resta del mes-, juntament amb el de la restauració i Mercabarna, que amb la visita de 100.000 persones a la ciutat reforça la seva activitat i les seves plantilles.\nEl reconeixement facial, la novetat per accedir al recinte\nDesprés d'una prova pilot l'any passat, una de les novetats d'aquest any serà el reconeixement facial per accedir al recinte de la Fira de Gran Via mitjançant el Biometric Recognition Easy Entry Zone (BREEZ). L'objectiu del reconeixement biomètric és agilitzar els accessos i que no sigui necessari mostrar la identificació.\nDins del Mobile World Congress, aquest any també se celebrarà el Women4Tech per debatre sobre al bretxa salarial al sector i amb la participació de directives de Nokia i Mastercard, entre d'altres; el YoMo Festival, destinat a estudiants d'entre 8 i 16 anys i educadors per acostar-los a la ciència i la tecnologi, el Next Gen Innovation i la fira d'emprenedors 4YFN, al recinte de Montjuïc.\nEls hotels de Barcelona penjen el cartell de complet pel MWC\nUGT denuncia llocs de feina "sexistes i precaris" durant el MWC\nEls hotels de Barcelona facturaran un 28% més pel MWC


Contigut – Diari d'un MOOC\nTorna el MOOC Magic in the Middle Ages (juliol de 2015: 2a edició)!\nAvui hem tingut una reunió amb el Vicerectorat de Política Docent, que aposta per una segona edició del MOOC. Tindrem un pressupost equivalent al que ens va concedir l’AGAUR el curs passat, local interior i equip de gravació. Serà al juliol de 2015 on demand a Coursera. A partir d’aleshores, s’oferiria ininterrompudament. On demand permet dues modalitats, que tria l’alumne: gratuïta o de pagament. La de pagament (uns 49 dòlars, 50% per a la universitat) permetria segurament tenir un retorn per invertir en el manteniment del curs. Comparteixo parts del correu que he escrit als organitzadors de la primera edició.\nUs recordo els temes que vam dir que volíem modificar per a una segona edició 100% professional:\na) identificar els vídeos defectuosos de so (tècnic de so),\nb) contractar un tècnic de so perquè arregli els vídeos salvables,\nc) es tornen a gravar els vídeos insalvables (organització)\nd) vídeos nous (oranització)\ne) edició de vídeos (els que s’hagin regravat, els nous i renderització dels vells amb afegit del logo nou UB) (BECARI AMB CONEIXEMENTS DEL TEMA I ANGLÈS). Que carregui també els materials nous a Coursera.\nf) subtítols per als nous i regravats (becari contractat),\ng) servei de traducció/correcció/adaptació (contractat empresa serveis lingüístics),\nh) (materials extra: esquemes, cronologies, … no sabem si arriba el pressupost),\ni) webgrafia: cada docent,\nj) servei atenció estudiant durant el curs (becari)\nk) promoció xarxes socials (pagament de materials de promoció; organització o becari/contractat) i cap de premsa si ens demanen entrevistes, etc. per gestionar-ho i notificar-ho,\nl) revisió del sistema d’avaluació (organització),\nTambé sé que, a partir de la valoració positiva dels estudiants a la interacció de la primera edició, vam dir d’organitzar activitats d’aquest tipus encara que oferíssim el curs on demand. De manera que si Delfi encara hi està interessada, seria meravellós oferir hangouts una vegada al trimestre, per exemple.\nRepartiment de tasques: XXX\nCANVIS IMPORTANTS 2A EDICIÓ\n– Coursera aposta per la modalitat on demand (i especialitzacions). La universitat aprova la modalitat ON DEMAND, que permet oferir el MOOC en modalitat de pagament i gratuïta, tria l’alumne. L’important és que quan s’acaba el curs, en comença un altre. Ininterrompudament fins que ens en cansem. Hangouts es programen al llarg de l’any si ho volem. Els vídeos setmanals els tindran pujats.\n– Això fa que s’agafin mentors (us en vaig parlar al juliol). Voluntaris que dinamitzen els fòrums. Estic parlant amb Coursera sobre si els recluten ells o nosaltres o com va.\n– El curs s’anunciarà a partir d’ara en anglès i prou. Els materials nous que ja tenien subtítols en dos o tres llengües seguiran així, però no hi haurà subtítols en català i castellà als materials nous, ni activitats als fòrums en aquestes llengües penjades per nosaltres (ells poden obrir-ho en les llengües que vulguin) i P2P en anglès. Va portar confusions i multiplicació d’esforços.\n– No hi haurà subfòrums especialitzats. No va funcionar. Els professors són lliures d’entrar-hi quan vulguin i participar-hi.\nHe estat cursant un MOOC on demant sobre XXX a Coursera. 4 mòduls, dedicació més o menys com la nostra, però es basen més que nosaltres en els vídeos, sense activitats entregables i hi ha un examen final i tests pel mig. M’interessa la llargada, perquè veig que cada cop són més curts i funcionen més sols (estic insistint a Coursera per parlar que realment els mentors funcionin, perquè malauradament en aquest MOOC no n’hi ha i hi ha hagut queixes als fòrums perquè els professors no solucionen els dubtes o problemes que sorgeixen. La persona d’atenció a l’estudiant és important per solucionar això: insistirem que les preguntes tècniques (que els mentors haurien de marcar com a ‘coursera staff’) i les que necessiten resposta de l’organització s’enviïn al correu.\nPROPOSTA PER DEBATRE LA REESTRUCTURACIÓ DELS MÒDULS 5 I 6: XX.\nTambé s’ha parlat a la reunió sobre les ‘especialitzacions’, un nou format proposat per Coursera, de nivell pre-universitari, més aplicat, sobretot en l’àmbit de l’economia i administració i direcció d’empreses, preus de matrícula més cars per a la modalitat de pagament, possibilitat que les universitats acceptin préstecs (uns 10.000 dòlars) per part de la plataforma i que haurien de cobrir de les matrícules o tornar. És un format diferent del nostre MOOC i que hem descartat, ara com ara.\nAquest cop, per a una dedicació sostenible per a l’equip organitzador de forma voluntària, hi dedicarem exclusivament temps lliure, per això el termini és més llarg si tenim en compte que es tracta només de millores. Volem un resultat de qualitat professional, amb tècnic de so inclòs, per superar la llacuna tècnica que hi havia.\nSetembre 22, 2015 Setembre 25, 2015


6 min. Londres 14/02/2017 21:23\n987x555 David Hockney, testimoni d’una vida\nL’exposició que suposa el testimoni pictòric de tota la vida de David Hockney es va inaugurar dijous passat a la Tate Britain de Londres amb la fita d’haver estat la que més entrades ha venut anticipadament de tota la història de la institució: més de 20.000. Juntament amb el seu amic Francis Bacon -van posar mútuament l’un per a l’altre-, Hockney és el segon artista que veu com la Tate Britain es rendeix als seus peus per segona vegada. En aquest cas, amb l’antològica més gran que se li ha dedicat mai, que es podrà visitar fins al 27 de maig.\n540x306 '9 canvas study of the Grand Canyon', 1998 / TATE BRITAIN '9 canvas study of the Grand Canyon', 1998 / TATE BRITAIN\n540x306 Les obres en iPad de Hockney a la Tate / AFP Les obres en iPad de Hockney a la Tate / AFP\nDe fet, no són aquests els treballs més significatius de Hockney. Tampoc els que li han reportat la fama mundial com a artista clau del pop i del postmodernisme, menys encara com a activista i defensor dels drets dels homosexuals. La mostra es concentra en dotze sales, però són la número quatre ( Bany de sol) i la cinc ( Cap al naturalisme) les que apleguen les obres més conegudes. En la número quatre destaquen Peter sortint de la piscina de Nick (1966) i L’habitació, Tarzana (1967). Aquest últim, un home adult estirat bocaterrosa sobre un llit, despullat de cintura cap a baix i amb uns mitjons blancs, és delicadament eròtic. Està datat el mateix any en què es va despenalitzar l’homosexualitat al Regne Unit. Tota una declaració de principis, que també va dur posteriorment a programes de televisió.\nEn la cinquena estança es troben els igualment famosos dobles retrats, definits per una “tendència al naturalisme en la representació de la figura humana”, segons Chris Stephens. Entre d’altres, el del novel·lista Christopher Isherwood i el seu company Don Bachardy; el dels seus pares, o el dels col·leccionistes Fred i Marcia Weisman. Per sobre de tot, però, emergeix el Retrat d’un artista (piscina amb dues figures), probablement el quadre més famós i alhora més estudiat de Hockney, des que el 1973 es va fer el documental A bigger splash, que descriu el procés de ruptura sentimental de l’artista amb el seu company, Peter Schlesinger (la figura dreta del quadre), cosa que el va sumir en la depressió i que el va tenir uns mesos sense poder pintar. El film pren com a títol una altra de les més famoses obres de Hockney, que també es pot contemplar a la sala 4.\n540x306 'Retrat d'un artista (piscina amb dues figures)' / TATE BRITAIN 'Retrat d'un artista (piscina amb dues figures)' / TATE BRITAIN


Mas a la tercera - Editorial - VilaWeb\nGoethe i l'STEPV\nA la manera d'en Pep\nEl Marroc com Rússia\nGuanyar com vol la UE\nUn gest imprescindible\nMas a la tercera\nConvergència va proclamar ahir Artur Mas candidat a la presidència de la Generalitat. Ningú no esperava una decisió diferent; i si ara no li discuteixen que és el favorit, els mesos que li resten ho seran tot, tret de fàcils.\nConvergència espera governar a la tercera. Cap de les anàlisis apocalíptiques que es van fer en un moment determinat no s'han complert. Convergència no ha desaparegut ni s'ha escindit; i ha demostrat durant set anys que era una força política potent, rigorosa i ben estructurada. Les dues frustracions electorals han estat grans. Guanyar i no governar és una gran frustració per a qualsevol; malgrat això, sembla que a la tercera cita CiU i Artur Mas es troben en millor posició que mai, amb un tripartit molt desgastat que els hauria de deixar molt de marge.\nPerò Mas no desperta grans entusiasmes. I segurament no pot despertar-ne després de tants anys. No és, de cap manera, un candidat desconegut i alguns episodis passats, molt especialment la negociació de la segona gran rebaixa de l'estatut amb Zapatero, són una llosa per a ell. Per això és normal que CiU jugue a reforçar un perfil molt institucional, molt presidencial, molt de contrast amb la situació actual.\nPerò això obliga Mas a nadar i guardar la roba incessantment. Un exercici perillós en un any electoral. Ha de dir que vota sí en els referèndums per dir, immediatament després, que guanyaria el no, per exemple. Un estil desconcertant a vegades, especialment quan la seua pròpia base electoral ha canviat tan ràpidament com sembla que ha canviat.\nEm fa l'efecte, de totes maneres, que Mas vigila massa que no se li'n vagen els votants menys nacionalistes sense adonar-se que, segons com es formen les candidatures i segons quines candidatures es formen, el perill principal de fuita de vots li vindrà precisament del sector més nacionalista del seu electorat. I que és aquesta situació nova la que més amenaça ara mateix la seua possible victòria a la tercera.\nCiU i Artur Mas es troben en millor posició que mai, amb un tripartit molt desgastat que els hauria de deixar molt de marge.\nEl perill principal de fuita de vots li vindrà precisament del sector més nacionalista del seu electorat.


Mimara Residencial Calafell Park (aquest és el nou nom que ostentarà el centre) té 88 places de residència, 67 públiques i 21 privades, i 10 places de centre de dia, 5 públiques i 5 privades. Amb aquesta incorporació, Grup Mimara sumarà un total de 275 places residencials, 193 públiques i 82 privades; 35 places de centre de dia, 20 públiques i 15 privades; i 30 places de menjador social.\nEl Grup Mimara gestionarà la Residència Calafell Park. Foto: Grup Mimara\nEls dos empresaris han destacat que ha estat una negociació fàcil per la transparència i claredat amb la que s'ha dut i perquè tots dos tenen la mateixa prioritat: la cura i benestar d'usuaris i familiars.\nPer la seva banda, Miguel Márquez ha agraït la confiança que el propietari de el centre ha dipositat en Grup Mimara i ha comentat que "aquest és un nou desafiament, tant per a mi com per a l'equip de professionals que forma el nostre grup empresarial, per al qual estem completament preparats i que afrontem amb molta il·lusió ".\nCom fa en totes les seves residències, Grup Mimara comença aquesta nova etapa amb una política de transparència absoluta de cara a familiars ia la societat en general i amb la prioritat d'aconseguir el major benestar possible per a tots els residents de Mimara Residencial Calafell Park.


Les Pungoles opina i viu: CAMPUS ESTIU 2011 // STAGE DE COMPETICIÓ Escola de Tennis i Pàdel Jordi Plana\nCAMPUS ESTIU 2011 // STAGE DE COMPETICIÓ Escola de Tennis i Pàdel Jordi Plana\nUs informem que ja està obert el període d´ inscripció pel CAMPUS D´ESTIU 2011 de L´Escola de Tennis i Pàdel Jordi Plana, a les instal.lacions del C.T.Cardedeu i del C.T.Llinars , i aquest any com a novetat tenim l´STAGE DE COMPETICIÓ a les instal.lacions del C.T.Can-Miret .\nAdjuntem el díptic on trobareu informació de les activitats, horaris, descomptes, etc, també teniu el full d´ inscripció que podeu omplir amb les dades de l´ alumne.\nPer a més informació o tramitar les inscripcions, podeu venir al bar del Club de Tennis de Cardedeu (els Pinetons) de 17-20h, de dilluns a divendres i els dissabtes al matí, per telèfon al 93.871.13.93., al 647.05.09.16. Laura , o al 629.37.48.67. Jordi, i també per correu electrònic a :jordi@tennisplana.com\nUs esperem a tots aquest estiu !!\nDirector de l'Escola de Tennis i Pàdel Jordi Planawww.tennisplana.com


Oferta especial Setmana Santa per a grups! | Casa de colònies Vall de Boi\n3 Abril, 2017 Per anna Homs 0 Comentaris Bloc\nOferta especial de Setmana Santa per a grups de famílies amb nens o colles d’amics a la Vall de Boí.\nDel 14 al 17 d’abril tenim la casa de colònies lliure perquè famílies o colles d’amics vingueu a gaudir-ne! I per a posar-vos-ho encara més fàcil us oferim una promoció especial amb preus més econòmics: 12€ / nit amb dret a cuina o a partir de 26€/nit amb pensió completa ( en tots dos casos MÍNIM 20 PERSONES). Si penseu en alguna altre opció ens ho podeu comentar i podem mirar d’adaptar-nos a les vostres necessitats.\nAquí us espera un entorn fantàstic, ple de natura, activitats d’aventura, excursions al Parc Nacional d’Aigüestortes i visites a les esglésies més emblemàtiques del Romànic català. Per aquells que no tingueu ganes de moure-us massa l’entorn de la casa us pot oferir tot el que necessiteu. Al prat de davant els més petits hi podran córrer, saltar o jugar a pilota mentre els grans feu el vermut o preneu el sol.\nEl Xavi i la Maria, responsables de la casa i cuiners us faran la millor acollida, us informaran de totes les activitats que podeu fer a la zona, els millors racons que podeu visitar i tots els secrets que amaga la vall.\nAl web trobareu especificades les diferents activitats que realitzem a través de les empreses del territori que col·laboren amb nosaltres, amb preus especials per la gent que acollim a la nostra casa de colònies. A més a més, Setmana Santa són també dates de moltes activitats culturals i de lleure als diferents pobles de la Vall de Boí i l’Alta Ribagorça. En aquesta web podreu consultar-ne algunes: http://www.vallboi.cat/ca/agenda\nSi us agrada esquiar o teniu ganes d’anar a tocar la neu, teniu també molt a prop les pistes d’esquí de Boí Taüll. A la casa teniu espai suficient per a guardar el material d’esquí. Des de la casa també us oferim excursions amb raquetes adaptades a totes les edats i nivells.\nPer qualsevol dubte o reserva contacta amb nosaltres per telèfon o enviant un correu electrònic i t’informarem de tot sense compromís!\nKlara López – casacolonies@aalba.cat – T 663 263 494\nNo Responses to “Oferta especial Setmana Santa per a grups!”


Venda de llavors ecològiques d’Alfàbrega de Gènova de Rocalba\nAlfàbrega de Gènova Bio de Rocalba\nAra disponible a Alchimiaweb.com les llavors ecològiques d'Alfàbrega de Gènova de Rocalba, una planta aromàtica que perfumarà teu hort o el teu balcó, conreada a testos o jardineres.\nLlavors ecològiques d'Alfàbrega de Gènova, soca super aromàtica\nL'Alfàbrega (Ocimum basiliscum) és una planta anual de la família de les lamiàcies, molt famosa per la cuina italiana, tot i que és originària d'Àfrica i d'el sud-est asiàtic. Produeix fulles arrodonides i carnoses, molt aromàtiques i amb una olor molt característica, entre fumada, herbal i amb tocs de clau.\nÉs ideal sembrar-la a finals d'hivern o principis de primavera (febrer-abril), empolvorant unes poques llavors escampades en un test petit o en un planter, i cobrint-les amb 2-3mm de terra rica en torba, humus de cuc i compost o fems curats.\nPer aconseguir els millors resultats, regarem abundantment i posarem els testos en un lloc assolellat i amb més de 15ºC (no suporta gens bé el fred), esperant els primers brots als 15 dies, aconseguint els 10cm passat un mes, podent trasplantar-la a un test més gran. Al cap d'un mes i mig, amb 20-25cm, podrem passar-les a terra o al test final.\nAlfàbrega de Gènova de Rocalba, productiva i senzilla de conrear\nAl plantar-la a la terra, ens assegurarem que aquesta tingui un bon equilibri entre drenatge i retenció d'aigua, a més de deixar entre 25 i 40cm d'espai en totes direccions perquè es desenvolupi bé i que adquireixi el port de pom, voluminós i compacte que caracteritza aquesta varietat de planta aromàtica.\nEl reg ha de ser abundant (especialment a l'estiu, quan pot deshidratar amb més facilitat), continu, però sense entollar la terra per evitar que s'ofeguin les seves arrels, resultant ideal instal·lar un sistema de reg automàtic o de per degoteig que ens faciliti la tasca.\nLa collita de les seves fulles pot començar als 40 dies del primer trasplantament, usant unes tisores esmolades, tallant els extrems de les seves tiges a 10 o 20 cm de les puntes i per sobre de la gemma perquè pugui seguir revegetant.\nCaracterístiques de les llavors Bio d'Alfàbrega de Gènova de Rocalba:\n5g de llavors de Alfàbrega de Gènova\nVarietat molt productiva i senzilla de conrear\nExigent amb l'aigua i els nutrients, sobretot a l'estiu\nA germinar a partir de gener i febrer\nNecessita més de 15ºC per germinar, a més de bon sol\nApta tant per a hort com per test\nMarc de plantació d'entre 25x25cm i 40x40cm\nAl cap de 30-45 dies podem trasplantar al test final o a la terra\nLlesta per a la collita a el cap de 40 dies de trasplantar i fins que arribin les primeres gelades\nPropietats de Alfàbrega de Gènova Bio de Rocalba\nLlavors Ecològiques Llavors Rocalba\nOpinions de Alfàbrega de Gènova Bio de Rocalba i preguntes\nVols donar la teva opinió sobre Alfàbrega de Gènova Bio de Rocalba o preguntar sobre aquest producte?


Tito Vilanova, satisfet pels “25 dels 27 punts”, després de guanyar al camp del Rayo Vallecano - FC Barcelona\nHomeFutbolPrimer EquipNotíciesTito Vilanova, satisfet pels “25 dels 27 punts”, després de guanyar al camp del Rayo Vallecano\nTito Vilanova, satisfet pels “25 dels 27 punts”, després de guanyar al camp del Rayo Vallecano\nDesprés del 0-5 a Vallecas, l’entrenador del Barça ha parlat del brillant inici de Lliga de l’equip i de diversos noms propis\nEl Barça ha donat un cop d’autoritat guanyant per 0-5 al camp del Rayo, igualant, així, el millor inici de la història del Club a la Lliga. Vuit victòries i un empat en nou jornades. “Tenir 25 dels 27 punts no és gens fàcil. Hauríem pogut empatar algun partit, però els hem lluitat fins al final i som mereixedors d’aquests punts”, ha valorat el tècnic Tito Vilanova. Al mateix temps, recordava: “Queda moltíssim”.\nSatisfet pel treball defensiu\nDe l’últim triomf, l’entrenador blaugrana ha recalcat principalment el rendiment defensiu, en una línia particularment afectada per les baixes. Segons ell, “és important guanyar i no encaixar [gols]. Hem estat molt seriosos defensivament i també a pilota aturada”. En aquest sentit, Vilanova ha explicat la ubicació de Busquets de central: “Sabíem que ens pressionarien a dalt i Busquets té aquesta pausa i tranquil·litat. A més, Song ho va fer molt bé l’altre dia de mig centre i ha fet un partit extraordinari”.\nElogi al Rayo\nA pesar del resultat definitiu, Vilanova ha admès la complicació del matx per les prestacions del rival. “El Rayo és atrevit. Sabíem que no seria un partit fàcil, que no ens deixaria jugar. Havíem de pensar molt ràpid i fins que no hem aconseguit una possessió llarga ha estat més difícil”, explicava. Per a ell, la clau ha estat que “amb el 0-2 han arriscat i hem tingut més opcions”. Amb tot, el tècnic culer ha volgut felicitar el Rayo “per la seva valentia”.\nMessi, Villa, Adriano i Dos Santos\nEl 0-5 ha tingut diversos noms propis. Com sempre ha sobresortit Messi, amb dos gols. Però més que per la seva facilitat anotadora, Tito l’ha destacat per l’esperit d’equip: “Estem contents pel Leo, però em quedo amb el detall del minut 89, quan, guanyant per 0-5, ha corregut 30 metres per defensar un córner del Rayo”. De David Villa, que ha inaugurat el marcador, ha dit: “Ha d’anar agafant minuts i ritme. Crec que ho estem regulant bé aquí i a la selecció i cada dia està millor”.\nTampoc s’ha oblidat d’Adriano, reconvertit en central. “Ha fet un gran partit. Quan un jugador està en forma i té voluntat i ganes, és més fàcil. Té dues qualitats molt importants per jugar allà: és molt ràpid i divideix molt bé. I fins i tot va bé en el joc aeri”, assenyalava. Finalment, només ha tingut paraules amables per a Jonathan dos Santos, que ha debutat aquest curs: “Cada dia és un espectacle veure’l entrenar-se. Juga en una posició en què és molt difícil tenir minuts, però confio molt en ell”.\nIgualado el mejor inicio de Liga


En guàrdia! Alejandro Lerroux i el Lerrouxisme - Didactalia: material educativo\nEn guàrdia! Alejandro Lerroux i el Lerrouxisme\nEn Guàrdia! tractarà durant una hora setmanal aquells fets de la Història de Catalunya més lligats amb laventura, amb lacció, amb lemoció. Conduït per Enric Calpena i en companyia del professor dHistòria Contemporània de la UAB, Oriol Junqueras, En Guàrdia! convidarà cada setmana un coneixedor de la matèria que es tracti, ja sigui des duna vessant històrica o bé des dun punt de vista més lúdic i aventurer. En aquest capítol sexplica la figura del polític Alejandro Lerroux i la seva carrera com a polític populista que el va portar de ser lEmperador del Paral·lel a President de la República el 1933. Vía: XTEC-Merlí.\nMapa Conceptual: En guàrdia! Alejandro Lerroux i el Lerrouxisme\nemperador del paral·lel,


El Grup Tradicionalista forma una associació independent i apolítica\n07 maig 2021 22:11\nTemes del dia #Govern#turisme#UGT#EOI#Restriccions#ElPi#TocdeQueda#dretslingüístics#CatalàalaSanitat#cultura#AntoniNoguera#Leiko Ikegura#mobilitat#Espoliació#LlibreriesAlCarrer#Palma#ASM#EstacióIntermodal#CUP#Lloseta#FonsEuropeus#discriminaciólingüística#OnaMediterrània#SomDivendres#STEI#oposicions#ProtocolCovid#MÉSperMallorca#Residents#Restauració#Ib-musicat#Fiscalia#Plataformaperlallengua#DiscriminCATs#Cort#PalmaActiva#ComerçJust#CCOO#TSJIB#salut#Covid-19#urbanisme#GOBMallorca#PCR#ProvesAntígens\nJa fa temps que expressen la seva ideologia en la premsa de la ciutat\nLluc García | 30 setembre 1998\nAcaba de néixer a Sóller, si més no formalment, una nova associació denominada Agrupació Tradicionalista Independent de Sóller.\nAquesta associació acaba d'aprovar els seus estatuts i la junta directiva és presidida per Joan A. Darder i formada per Josep M. Erias, Joan F. Vives, Andreu Rullán i Miquel Gelabert.\nLa nova agrupació es defineix com a «independent de qualsevol partit polític» i els seus estatuts deixen ben clar que «neix amb la voluntat de fomentar el diàleg social i obert a l'enteniment i col·laboració amb totes les persones i grups de bona voluntat». A més, els estatuts diuen que l'agrupació es fonamenta i neix en defensa d'uns valors «immutables i permanents: concepció cristiana de la vida (Déu), amor a nostra terra, tradicions i idiosincràsia (Pàtria), defensa material i moral de la família (Família) i lluita contra les injustícies socials (Justícia)».\nTot i que l'agrupació acaba de néixer com a tal, les seves idees i opinions són ben conegudes dels sollerics, ja que fa temps que els seus components les publiquen en la premsa forana de la ciutat amb la signatura de Grupo Tradicionalista.\nAixí, el grup s'ha manifestat públicament en diverses ocasions per temes de la vida ciutadana i política sollerica. Una de les seves protestes més famoses va ser una radical oposició a la desaparició del la Creu dels Caiguts, tal com es proposava en el projecte guanyador del concurs d'embelliment de les places de la ciutat. Així i tot el seu president, el metge Joan A. Darder, deixà ahir ben clar que el grup no és cap formació d'extrema dreta i recordà que alguns dels seus escrits han tingut un marcat caire social «sense que els polítics locals hagin reaccionat, com en el cas de la denúncia de la desaparició d'importants serveis de l'hospital Joan March, vital per als sollerics».


El Grup de Trastorn Bipolar de Reus reprèn l’activitat presencial | Diari de Tarragona\nEl Grup de Trastorn Bipolar de Reus reprèn l’activitat presencial\nA partir d’ara està previst que el grup es trobi el tercer dimarts de cada mes a les set del vespre al Centre Cívic del Carme\nEs duran a terme al Centre Cívic del Carme. FOTO: FABIÁN ACIDRES\nEl Grup de Trastorn Bipolar de Reus es va tornar a reunir aquest dimarts, 15 de setembre, al Centre Cívic del Carme després de l’aturada amb motiu del confinament i de les vacances d’estiu. A partir d’ara cal inscripció prèvia per assistir-hi i l’aforament s’ha limitat a catorze persones, amb la psicòloga inclosa. Aquest dimarts la trobada es va fer a una sala més gran de l’habitual que va permetre mantenir els dos metres de distància recomanats per les autoritats sanitàries. Aquesta primera sessió va tractar sobre el suïcidi, coincidint amb el Dia Mundial per a la Prevenció del Suïcidi, que se celebra a tot el món el 10 de setembre, i sobre els efectes de la pandèmica.\nA partir d’ara i fins a l’estiu, si la situació sanitària ho permet, està previst que el grup es trobi el tercer dimarts de cada mes a les 19 h al Centre Cívic del Carme, situat al número 10 de la plaça de la Patacada. Les sessions estan organitzades per l’Associació de Trastorn Bipolar de les Comarques de Tarragona amb el suport de la Regidoria de Benestar Social. A les trobades, que són gratuïtes i van a càrrec de Teresa Carot, psicòloga especialitzada en trastorn bipolar, només poden assistir persones afectades per aquest trastorn i familiars.\nEls temes tractats a les trobades tenen impacte directe en la prevenció de recaigudes i en la millora del curs i pronòstic del Trastorn Bipolar. Es tracta de facilitar una evolució més favorable de la malaltia i una important millora en la qualitat de vida de les persones afectades, així com de les dinàmiques familiars. La regidora de Benestar Social, Montserrat Vilella, destaca la importància de reprendre aquestes trobades: «Per tothom ha estat difícil adaptar-nos a una nova situació sobtada marcada per una pandèmia i per a les persones amb trastorn bipolar i les seves famílies ha estat especialment difícil. Per això, és molt important que es reprenguin, amb totes les mesures de prevenció de contagi de la Covid-19».


Cloenda del Centre Obert l’Escorxador de Guissona. — Ajuntament de Guissona\nSou a: Inici / Notícies / Cloenda del Centre Obert l’Escorxador de Guissona.\nDilluns, 19 de juny.\nEn l’acte de cloenda es va mostrar l’agraïment a totes les entitats presents per a poder fer possible els servei, als participants i les famílies per el suport al projecte i es va passar un video-recull de les activitats fetes al llarg del curs 2016-2017, així com un recull dels protagonistes de les activitats, per finalitzar es va fer un petit refrigeri per tal de poder compartir una bona estona i per a poder intercanviar opinions en referència a la tasca educativa.\nEn el tancament de curs hi van assistir la Sra. Gemma Franquesa Consellera d’Educació i Cultura a l’Ajuntament de Guissona i el Sr. Miquel Julia Conseller de Promoció Econòmica al Consell Comarcal de la Segarra i regidor de Salut Pública, Sanitat i Governació de l’Ajuntament de Guissona i Ceci Monteis la coordinadora pedagògica de programes d’Acció Social de la Fundació Pere Tarrés entitat que gestiona el funcionament dels centres oberts de la comarca. També van ser-hi presents les tècniques de serveis socials de Guissona i la coordinadora del Servei d’Intervenció Socioeducativa Itinerant, que forma part de Serveis Socials Bàsics.


Una mirada tarragonina al nou president | FET a TARRAGONA\nUna mirada tarragonina al nou president\nPublicat el 11 de Gener, 2016\nCarles Puigdemont abraçat per Artur Mas, al final de la sessió d’investidura d’aquest diumenge al Parlament (foto: Manolo Garcia)\nJa ensumo els comentaris de la caspa tarragonina. Ja sento en veu baixa el menyspreu dels sectors més immobilistes de la ciutat, dels que mantenen un discurs de greuge permanent. Ja detecto què diuen alguns d’aquells que representen les elits més conservadores, espanyolistes i més identificades amb els símbols de la capitalitat administrativa de la província.\n“Un gironí, president de la Generalitat!”, exclamen amb menyspreu i cara d’ofesos, abans de pronosticar que a partir d’avui cauran damunt de Tarragona tots els mals del nou govern de Catalunya i del procés cap a l’estat propi. El missatge victimista d’aquests sectors, encara amb molts resorts de poder, es pot resumir en: “la culpa és sempre de Barcelona i de més al nord (mai de Madrid), la Generalitat fustiga el sud i els que governen no ens estimen’. Representen l’unionisme a Tarragona, que treu escuma per la boca i expressa ràbia i impotència davant l’acord per la investidura, l’elecció d’un president i la posada en marxa de la legislatura.\nHi ha, afortunadament, una altra ciutat desacomplexada i activa, que fuig del discurs victimista i que viu avui amb esperança la nova etapà política. Però també reflexiona: Carles Puigdemont, de CiU, alcalde de Girona des del 2011, és el nou president de la Generalitat. Un altre alcalde gironí, Joaquim Nadal, va ser candidat del PSC a la presidència el 1995. ¿I si deixem de fer-nos les víctimes i analitzem de debò per què no hi ha polítics tarragonins de talla -amb honrades excepcions com la de Carod-Rovira- amb possibilitats de fer carrera al més alt nivell a Catalunya? Les comparacions són sempre odioses: a Girona aspiren a liderar el país i a Tarragona es conformen amb ser diputats o, pitjor encara, senadors.\nPuigdemont i Ballesteros en un debat dels 4 alcaldes de capitals catalanes, el passat mandat (foto: El Punt Avui)\nDes de la distància ideològica, Ballesteros ha mantingut una relació fluïda i fins i tot cordial amb Puigdemont a les respectives alcaldies. El nou president de la Generalitat -el primer de l’última etapa no provinent de Barcelona i la seva àrea metropolitana- té sensibilitat municipal i comarcal. Per tant, no hauria de variar el suport explícit del govern català al projecte -teòricament- més important que té Tarragona entre mans: els Jocs del 2017.\nAl marge de la perspectiva local, però, la investidura del nou president de Catalunya deixa constància que Puigdemont no serà un ‘florero’ ni un titella dirigit per Artur Mas. Contudent en el contingut i amable i fins i tot simpàtic en les formes, el nou cap del govern hauria de tenir com a primer objectiu gestionar amb eficàcia el present per retornar el prestigi a la institució i la confiança als ciutadans. Cal un executiu amb una enorme sensibilitat social, que actuï de manera immediata i que prepari el futur a partir d’eixamplar la base social del suport a la independència sense renunciar al màxim consens possible.\nDesprés de tres mesos d’agonia i un espectacle polític impresentable, Puigdemont i el seu govern tenen l’oportunitat i el repte de no malbaratar el somni de les capes més dinàmiques, emprenedores i innovadores de la societat catalana, també de la tarragonina. Comença l’etapa més decisiva -i més complexa- de la història recent de Catalunya.\n3 d'Agost, 2013\n2 respostes a “Una mirada tarragonina al nou president”\n11 de Gener, 2016 a les 3:52 pm\nFelicitats per l’article Ricard.\nEduard Rius ha dit:\n12 de Gener, 2016 a les 4:41 pm\nTarragona no ha tingut solsament diputats i senadors, també ha tingut consellers del Govern de la Generalitat, que hem exercit el càrrec amb voluntat de servei i dignitat.


Com aprofitar la borsa en moments de volatilitat | UPF Barcelona School of Management\nCom aprofitar la borsa en moments de volatilitat\nEts capaç d'utilitzar les principals tècniques d'anàlisis per a estimar si una acció està sobrevalorada o infravalorada?\nSaber operar amb els diferents productes de renda variable i la seva cobertura de riscos, tant des de punt de vista de l'inversor com des del punt de vista de l'empresa, és una habilitat que el mercat financer està demandant.\nPer a prendre les decisions òptimes cal saber interpretar i determinar si una acció està sobrevalorada o infravalorada.\nEntendre el funcionament de la borsa i en general els productes de renda variable, amb els seus corresponents productes de cobertura (derivats).\nDistingir i conèixer les diferents operacions borsàries, tant donis del punt de vista de l'inversor com de l'empresa: operacions a crèdit i al comptat, ampliacions de capital, OPV, OPA, etc.\nDisposar d'una anàlisi global de la renda variable amb els mercats en els quals es pot operar, els productes disponibles i la interpretació de totes les operacions amb els seus efectes en la situació financera de l'inversor o de l'empresa.\nObtenir un material molt útil per a la seva posterior consulta durant la teva carrera professional.\nEl curs dóna dret a convalidar una assignatura de 3 ECTS del Màster en Direcció Financera i Comptable o del Postgrau en Comptabilitat Financera de la UPF-BSM.\nAnàlisi d'operacions reals negociades en els mercats financers mitjançant l'aplicació de les anàlisi fonamental i tècnic.\nConceptes teòrics més utilitzats en el dia a dia de la renda fixa i variable, la seva interpretació i la seva posada en funcionament en la vida real.\nOperacions d'inversió, finançament i cobertura\nDigital i amb un enfocament teoricopràctic. Posem a la teva disposició material didàctic, eBooks de referència, vídeos específics elaborats per professors UPF i altres materials complementaris: articles, notícies, etc.\nL'avaluació es realitza mitjançant test final i activitats avaluatives (cas i test).\nProfessionals interessats a entendre les claus de la renda variable com a font d'ingressos (inversors) o com a font de finançament (empresa).\nQuico Marin, Doctor en Economia i Empresa per la Universitat Rovira i Virgili (URV). Professor associat en la Universitat Pompeu Fabra en el Departament d'Economia i Empresa, i professor d'UPF Barcelona School of Managemen


Les empreses de Rubí s'assessoren sobre els plans d'autoprotecció - Ajuntament de Rubí\nLes empreses de Rubí s'assessoren sobre els plans d'autoprotecció\nLes empreses de Rubí s'assessoren sobre els plans d'autoprotecció L’Oficina de Serveis a l’Empresa (OSE) ha organitzat una jornada centrada en la seguretat i l’autoprotecció als polígons https://www.rubi.cat/ca/ajuntament/comunicacio/sala-de-premsa/notes/les-empreses-de-rubi-sassessoren-sobre-els-plans https://www.rubi.cat/@@site-logo/ajuntament-de-rubi.svg\nL’Oficina de Serveis a l’Empresa (OSE) ha organitzat una jornada centrada en la seguretat i l’autoprotecció als polígons\nMés d’una vintena de persones han assistit a la jornada sobre seguretat i autoprotecció als polígons d’activitat econòmica (PAE) organitzada per l’Oficina de Serveis l’Empresa (OSE) de l’Ajuntament de Rubí. La trobada tenia com a objectiu donar a conèixer el marc legal sobre plans d’autoprotecció i la regulació administrativa en matèria de prevenció i seguretat en cas d’incendi i altres emergències en activitats industrials.\nLa jornada, que ha comptat amb la presència de nombrosos experts en la matèria, s’ha iniciat amb una exposició al voltant del Decret 82/2010 sobre plans d’autoprotecció i aplicació en activitats industrials a càrrec de Núria Gasulla, subdirectora general de la Direcció General de Protecció Civil. La ponent ha recordat als assistents que l’autoprotecció “és una de les potes importants del sistema de protecció civil” i que necessàriament es complementa amb els serveis públics de seguretat.\nA la primera part de la trobada, també s’ha abordat la regulació administrativa i tècnica en matèria de prevenció i seguretat en cas d’incendi aplicable als establiments, activitats i edificis.\nLa segona part de la jornada ha consistit en una taula rodona moderada per Francesc Ribera, director de la Unió de Polígons Industrials de Catalunya (UPIC), i que ha comptat amb la participació de Josep Bogunyà, cap de Protecció Civil de l’Ajuntament de Rubí; Carlos Carrasco, responsable de CILSA; David Tisaire, director de T&Associats; i Anna Torredeflot, presidenta de l’Associació d’Empreses del PAE Molí de la Bastida. En aquest taula, s’han tractat experiències d’èxit i s’ha fet balanç del projecte pilot de pla d’autoprotecció que es va dur a terme l’any passat al polígon Molí de la Bastida.\nLa jornada, celebrada a l’auditori del Rubí+D, forma part de les activitats de l’OSE adreçades a donar suport als polígons d’activitat econòmica i les empreses que hi treballen. Tal com ha destacat aquest dimecres la cap del servei de Promoció Econòmica de l’Ajuntament, Olga González, la feina que s’està realitzant en l’àmbit industrial “és una oportunitat perquè és una manera d’apropar-nos a les empreses i la seva realitat”. En aquest sentit, la tècnica municipal ha recordat alguns dels projectes que ja s’han dut a terme per donar suport al teixit econòmic, com ara el Portal immobiliari o la Guia de bones pràctiques ambientals als PAE de Rubí, tots dos accessibles a través del web de l’OSE, www.rubiempresa.net.


La Justícia absol Isma i Dani - El triangle\nLa Justícia absol Isma i Dani\nLa jutgessa no troba consistent el testimoni d'un sergent dels Mossos\nDani Ayyash i Ismael Benito\nDaniel Ayyash i Ismael Benito, els dos estudiants de la Universitat de Barcelona detinguts arran dels incidents de la vaga general del 29-M del 2012, han estat absolts per Graziella Moreno Graupera, magistrada del Jutjat Penal número 6 de Barcelona.\nDani i Isma, acusats de presumptes delictes de desordres públics, faltes de desobediència, un delicte d’atemptat i un altre de danys, s’enfrontaven a penes superiors als 8 anys de presó.\nL’acusació, després de la retirada del procés de l’Ajuntament de Barcelona, ordenada per l’alcaldessa Ada Colau, era mantinguda pel Ministeri Fiscal i la Generalitat de Catalunya.\nLa sentència assenyala que els agents de la Guàrdia Urbana no van poder identificar ningú -els autors dels desordres duien la cara tapada- i que l’únic suport de les acusacions sobre l’autoria dels acusats són un atestat i la declaració d’un sergent dels Mossos d’Esquadra, del testimoni del qual es destaca: “Indica que, tot i no veure els autors de la crema de contenidors perquè anaven amb la cara tapada, i més afegeix que “no sap qui va cremar el contenidor, no va veure ningú amb un encenedor”, identifica l’acusat Ismael “perquè portava una ampolla a la mà i la tira al contenidor però no va veure que el cremés “i l’acusat Daniel” que estava al voltant “però després es contradiu dient que” no va veure que agafessin contenidors però estaven en el grup”.\nLa jutgessa argumenta que per poder considerar acreditada l’autoria de persones concretes, s’han d’individualitzar les conductes i identificar plenament els acusats com a autors, la qual cosa “no s’ha fet en cap moment, ni en l’atestat ni en l’acte del judici”, exposa a la sentència.\nPel que fa als objectes trobats en una motxilla que, segons el mateix sergent, foren emprats per incendiar contenidors en la Facultat de Física de la Universitat de Barcelona, la jutgessa assenyala que les pericials no indiquen que aquell material hagués estat emprat.\n“En definitiva, s’han introduït dubtes importants quant a la fiabilitat d’aquesta identificació, i s’ha de tenir en compte també que els acusats no posseeixen trets característics que es diferenciïn d’una forma clara de la resta. Crida l’atenció que el mateix agent indiqui que quan l’acusat Ismael vessa un líquid en el contenidor vagi amb la caputxa i cara tapada “i que el reconeix per les bambes”, sense concretar tampoc com eren. Quant a l’acusat Daniel, l’únic senyal identificatiu segons ell, són unes ulleres de pasta que en l’acte del judici diu que són blanques i negres i en l’atestat són blanques i grogues, negant l’acusat en l’acte del judici que fossin de pasta. No obra en les actuacions cap fotografia dels acusats en el moment dels fets que puguin ajudar a concretar aquests extrems”, argumenta la sentència, que opta per l’absolució dels dos joves motivada per la manca de proves concloents.\nPrevJordi Farré (Gent Normal) denuncia corrupció a can Barça


Rustico Hotels - PREUS AMB ELS DESCOMPTES MÉS GRANS a tots els hotels a Rustico\nDissenyat tant per oci com per negoci, Barachois Inn està situat idealment a Rustico; una de les loc\nDissenyat tant per oci com per negoci, Barachois Inn està situat idealment a Rustico; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Barachois Inn asseguren una estada plaentera als seus clients. Per a la comoditat i comfort dels seus clients, l'hotel ofereix instal.lacions per a minusvàl.lids, instal·lacions per a reunions i banquets , centre de negocis, habitació familiar, instal.lacions de barbacoa. Gaudiu de les comoditats d'alta gama com ara aire condicionat, calefacció, escriptori, mini bar, balcó/terrassa per tal de relaxar-vos després d'un cansat dia. Les instal.lacions d'oci de l'hotel, que inclouen centre esportiu, sauna, jardí estan dissenyades per escapar i relaxar-se. Si buscau un allotjament còmode i adequat a Rustico, faci de Barachois Inn la vostra llar.\nThe wonderfuul services of Judy and her daughter Andrea are beyond gracious and helpness. They went out of their way to make sure our visit was as sp\nDissenyat tant per oci com per negoci, Dreamweavers Cottages and Home Place Vacation Home està situa\nDissenyat tant per oci com per negoci, Dreamweavers Cottages and Home Place Vacation Home està situat idealment a Rustico; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Dreamweavers Cottages and Home Place Vacation Home, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix servei de cangur, instal.lacions de barbacoa, servei de bugaderia, biblioteca per garantir el més gran comfort possible als seus clients. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb banyera hidromassatge, calefacció, servei de despertador, escriptori, despertador a cada habitació. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Dreamweavers Cottages and Home Place Vacation Home.\nTant si es tracta d'un viatge de plaer com si és de negocis, Dreamweavers Country Escape Vacation Ho\nTant si es tracta d'un viatge de plaer com si és de negocis, Dreamweavers Country Escape Vacation Home és una elecció d'allotjament magnífica quan visiten Rustico. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Dreamweavers Country Escape Vacation Home és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, magatzem d'equipatge, Zones públiques amb Wi-Fi, aparcament de cotxes, instal.lacions de barbacoa. A més, totes les habitacions ofereixen una gran varietat de comoditats com ara banyera hidromassatge, calefacció, escriptori, insonorització, despertador per satisfer els clients més exigents. L'hotel ofereix instal.lacions fantàstiques, incloses centre esportiu, camp de golf (a 3 km), parc infantil, per ajudar-vos a relaxar després d'un carregat dia a la ciutat. Descobreixi una encantadora mescla de servei profesional i ampla gama de característiques a Dreamweavers Country Escape Vacation Home.\nPer als viatgers què vulguin captar les imatges i els sons de Rustico, Cois Farraige és l'el·lecció Per als viatgers què vulguin captar les imatges i els sons de Rustico, Cois Farraige és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Cois Farraige ofereix un servei impecable i compleix amb totes les exigències dels més experimentats viatgers. Wi-Fi gratuït en totes les habitacions són només algunes de les comoditats que fan que Cois Farraige sigui diferent dels altres hotels de la ciutat. A més, totes les habitacions ofereixen una gran varietat de comoditats com ara banyera hidromassatge, aire condicionat, calefacció, despertador, telèfon per satisfer els clients més exigents. L'hotel ofereix una excelent varietat d'instal.lacions d'oci, incloent camp de golf (a 3 km). Cois Farraige és una elecció inteligents per a viatgers a Rustico, i ofereix una estada relaxant i sense molèsties.\nGreat location - near Green Gables National Park. Great restaurants nearby. Very comfortable, spacious room, great breakfast, friendly and helpful hos\nImpressions dels viatgers sobre Rustico\nDescobreixi els barris de Rustico\nAgoda.com abasta opcions d'allotjament en tota la ciutat. Des de grans hotels de cadenes internacionals a cases d'hostes familiars, donant resposta a totes les demandes dels viatgers. Elgeixi entre la nostra selecció de més de 5 hotels. Oferim moltes promocions, com reserves prematures o reserves a darrera hora. Moltes àrees, cada una amb una atmòsfera distinta, esperen ser descobertes a la ciutat. Rustico té moltes atraccions per explorar amb un passat fascinant, un present intrigant i un emocionant futur. Hi ha tantes coses per fer, potser vol quedar-se una altra setmana o més per tal d'experienciar-ho tot. Si estau buscant una habitació a Rustico i no vol pagar massa, Agoda.com us ofereix centenar d'ofertes fantàstiques actualitzades a diari.\nQuè fer a Rustico\nTrobar més allotjaments a Rustico\nHotels Rustico populars


Tots una sola nació catalana: Un mal negocio\nEs molt fort, es pot creure el que han publicat? Crec que som un poble mesell i covard, els nostres dirigents burgesos no ens escolten, ells ja ho tenen be i no faran mai res, antigament tots parlaven el castellà perquè donava mes categoria. Han convertit les nostres ciutats en una vergonya, les han deixat omplir de gent jove, que es passegen pels carrers demanant caritat i en veus repenjats per les parets de les façanes, sense fer res i a moltes persones ens fan por ens fan i per això callem. De que viuen tota aquesta pobra gent? L’avia sempre hem deia una dita :”Hostes vingueren que de casa ens tragueren” Clara\n25 de febrer de 2011 a les 22:07


“Ens hem de vacunar tant sí com no”\nS. COSTA D./ S.E.\nMés de 750 joves de setze a vint-i-nou anys de Lleida ja van rebre la primera dosi dimecres a la tarda || Ahir en van venir desenes procedents de Barcelona\n© Vista general del pavelló Onze de Setembre ahir al matí, amb joves i persones de totes les edats que van anar a vacunar-se.\nUn minut. Això és el que es tardava ahir des que entraves al pavelló Onze de Setembre de Lleida fins que et posaven la primera dosi de la vacuna del coronavirus.\nUna rapidesa que els joves d’entre setze i vint-i-nou anys que van venir van elogiar sorpresos, alhora que van fer una crida a la responsabilitat perquè totes les persones de la seua edat segueixin els seus passos i s’immunitzin, encara que també apunten que se’ls podria haver començat a vacunar abans. Al pavelló van anar-hi joves de diversos municipis de la província i fins i tot de fora.\nEn són un exemple la Mariona, la Mari i la Cristina, tres barcelonines que van agafar el cotxe a primera hora del matí per rebre la primera dosi a Lleida. “Ens n’anem de campaments i volíem anar almenys amb la primera dosi, la veritat és que ens hauria agradat vacunar-nos abans, però ens ha sorprès molt el dispositiu, ha estat molt ràpid.\nI és el millor, perquè volíem vacunar-nos com més aviat millor tant sí com no.” Per la seua part, Marc Chic, d’Aspa (Segrià) també creu que “ha faltat previsió i es podria haver començat a vacunar els joves abans que acabessin les classes”. Malgrat aquesta queixa, va elogiar el dispositiu del pavelló, “va a la perfecció, com un rellotge” i afegeix que no tenia dubtes. “Volia vacunar-me per responsabilitat, com més gent ho fem, abans tornarà la tranquil·litat”, assenyala..\nUna opinió que comparteix Marc Mateu, de Bellaguarda (Garrigues). “Els meus pares van passar la Covid i tenia clar que, per responsabilitat, havíem de vacunar-nos, encara que primer els tocava a la gent gran”, explica. Al seu torn, la Sílvia i l’Aleix, de Lleida i Tremp, respectivament, asseguren que es vacunen “per responsabilitat col·lectiva”, però rebutgen que la joventut sigui més irresponsable que altres sectors de la població. “Han augmentat els casos perquè no estem vacunats, potser s’hauria d’haver començat abans”, afegeixen.\nSegons les dades del departament de Salut, dimecres a la tarda, quan es va obrir la vacunació per al col·lectiu de 16 a 29 anys, van rebre la primera dosi 757 joves de la província de Lleida. Això suposa un 7,5% de totes les primeres injeccions administrades aquell dia (3.094). En global, un 54,4% dels lleidatans ja tenen una dosi i un 39%, la pauta completa.


Atlantis2019 “Esbós d’un paisatge”\nÉs un treball en procés exhibit per primer cop a La Caldera el 22/11/2018\nAmb el suport de La Caldera i Citemor – Festival Montemor-o-Velho, i la col·laboració de CRA’P i Fundació la Plana.\nEl principal eix del treball és la memòria corporal, sobretot en relació al/s territori/s. Com a “memòria corporal” s’entén no només la memòria personal, sinó també tota la memòria heretada i memòria compartida (col·lectiva). És una proposta d’immersió, que arriba a profunditats on ficció i realitat ja no són discernibles.\nDiana Gadish cursa primer cicle de Belles Arts a la UB i el 2007 es gradua al SNDO – School for New Dance Development (estudis superiors de coreografia, Amsterdam).\nCom a intèrpret ha treballat en projectes de dansa, teatre, clown i performance art en diversos països (Holanda, Bèlgica, Àustria, Suïssa, Alemanya, Espanya i Mèxic).\nAmb les seves creacions Hiccup for Home (2007), Genesis Joplin (2009), Lucy Live (2013) i Handle with care (2016) ha actuat a diferents països europeus i d’Amèrica llatina.\nActualment, a part de seguir girant amb les seves obres escèniques, imparteix classes de treball corporal a Laboratorio Escuela i des de 2015 treballa com a pallassa d’hospital amb Pallapupas. També és membre de CRA’P.


Cinema | Ateneu de Bétera\nPREMIS VOC 2022 A L’ATENEU\nDeixa un comentari Posted by ateneubetera a 10/02/2022\nEl dissabte 12 de febrer, tindrem l’oportunitat d’assistir a una mostra de cinema i audiovisual en llengua catalana que tindrà lloc en diverses poblacions de forma simultània. En dues sessions, a les 19 i a les 22h, podrem veure els finalistes dels Premis VOC i participar en la votació que decidirà els Premis del Públic. Premis VOC són uns premis que volen reconéixer els millors curtmetratges, websèries, videoblogs i nous formats audiovisuals realitzats originalment en català i incentivar la creació de nous continguts.\nL’activitat és gratuïta però cal traure una entrada per a poder votar. Cliqueu ací per a l’entrada\nNo cal imprimir l’entrada. Si teniu algun problema per a obtindre-la, acudiu una miqueta abans a l’Ateneu i us ajudarem. Es podrà votar encara que s’assistisca només a una de les sessions.\nTorna el cicle Gaudir del Cinema, de la mà de la Cooperativa de Coneixements\nDeixa un comentari Posted by ateneubetera a 18/11/2014\nEl dissabte 22 de novembre, a les 19.30, torna a l’Ateneu el cicle Gaudir del cinema, que des de 2012 du a terme la Cooperativa de Coneixements. En aquesta ocasió la figura triada és el director francès Louis Malle (1932-1955), de qui es projectarà un dels films més famosos, Pretty Baby (1978), estrenada ací com a La Pequeña. Pretty Baby explica la història d’una xiqueta que viu a un bordell de Nova Orleans.\nEls comentaris aniran a càrrec de Francisco López Martín, llicenciat en Filosofia per la Universitat de València. Ha exercit de crític cinematogràfic, és autor del llibre El placer de lo siniestro, sobre el realitzador canadenc David Cronemberg, i director de la col·lecció de cinema de l’editorial Akal. És membre fundador del blog El bulevar de los capuchinos, dedicat a l’anàlisi cinematogràfica, i de la Cooperativa de Coneixements.\nMúsica i creació artística\tCinema, Cooperativa de Coneixements, Louis Malle\nGaudir del cinema: nova sessió de la cooperativa de coneixements\nDeixa un comentari Posted by ateneubetera a 30/01/2014\nEl dissabte 1 de febrer gaudirem d’una nova sessió de laCooperativa de coneixements, amb un cine-fòrum i projecció del film Flors d’Equinocci (1958), del director japonès Yashujiro Ozu.\n– A les 19.15, presentació i lliçó magistral a càrrec de Francisco López Martín, director de la col·lecció de cinema de l’editorial Akal.\n– A les 21.30, projecció del film i cine-fòrum.\n[Abans de la projecció farem un mosset, a manera de sopar ràpid.]\nActivitats, Ateneu, Música i creació artística\tAKAL, Cinema, Cooperativa de Coneixements, Francisco López Martín, Yashujiro Ozu\nEstrenem el cinema d’estiu!\nDeixa un comentari Posted by ateneubetera a 01/07/2013\nEl dijous dia 4 estrenem el cinema d’estiu al corral. A les 22.00, The guard (“L’irlandès”). No hi falteu!\nActivitats, Ateneu, Cultura i llengua, literatura\tCinema, the guard\nJoan Soler: jazz i cinema a l’Ateneu\nDeixa un comentari Posted by ateneubetera a 25/06/2013\nEl divendres 28 de juny, a les 22.30, gaudirem de l’actuació de Joan Soler, reconegut guitarrista de jazz. Soler ens presentarà l’espectacle Escoltar cinema: la relació entre la música i la imatge, en què interpretarà composicions representatives de la història del cinema.\nActivitats, Ateneu, Música i creació artística\tCinema, guitarrista, imatge, jazz, Joan Soler, música


per ACN 16 de març de 2019 13:05\nEl jutjat d'instrucció número 7 de Barcelona ha acordat investigar quatre agents més de la Policia Nacional per la seva actuació l'1-O a l'Escola Mediterrània del barri de la Barceloneta, a la capital catalana. El magistrat ho ha acordat en resposta a un escrit presentat per l'Ajuntament de Barcelona, que exerceix d'acusació popular, i els ha citat a declarar el pròxim 22 de març. Segons ha explicat el tercer tinent d'alcalde, Jaume Asens, "a la investigació queda palès" que l'operatiu policial en aquesta escola "no va respondre als principis de necessitat, oportunitat i excepcionalitat". També ha acusat Enric Millo, Juan Ignacio Zoido, José Antoni Nieto i Diego Pérez de los Cobos de dir "mentides sobre la violència dels manifestants" en les seves declaracions al Suprem. Asens ha comptabilitzat 41 agents investigats per actuacions a Barcelona durant la jornada del referèndum.\nMés info: L'Audiència de Barcelona confirma que l'1-O hi va haver "violència desmesurada" de la policia\nEn un escrit presentat el 17 de gener, l'Ajuntament demanava que se cités a declarar com a investigats quatre agents, i el jutge ho ha acceptat en una providència amb data del 13 de març. El magistrat dona l'opció als investigats de declarar per videoconferència. Segons Asens, en les seves declaracions davant del Tribunal Suprem, l'exdelegat del govern espanyol a Catalunya, Enric Millo, l'exministre de l'Interior Juan Ignacio Zoido, l'exsecretari d'Estat de Seguretat, José Antonio Nieto, i el coronel de la Guàrdia Civil Diego Pérez de los Cobos van dir "mentides sobre la violència dels manifestants" que "es desfan com un tarró de sucre en mans dels jutjats de Barcelona".\nAixí, ha remarcat que "les imatges proven la seva actitud escrupolosament pacífica" i que "no hi ha cap situació de resistència agressiva". En el cas de l'Escola Mediterrània, ha remarcat que els agents "van deixar 30 ferits" i "van intervenir sense avís previ, en contra del que va dir Zoido al Suprem". El tercer tinent d'alcalde de Barcelona també ha denunciat "obstrucció" per part de la fiscalia i la Secretaria d'Estat d'Interior en la investigació dels fets. "Ens ha obligat a nosaltres identificar i portar davant de la justícia als autèntics violents de l'1-O", ha afegit.\nAsens ha afegit que la investigació al jutjat de Barcelona i les declaracions dels comandaments policials al Suprem "posen en evidència que es van donar ordres de no detenir i no tancar col·legis", i que aquesta actuació "incompleix l'ordre judicial del TSJC" del 27 de setembre del 2017. Per Asens, "es confirma que l'objectiu era castigar i atemorir als votants més que complir l'ordre judicial", i que "la contundència policial va alterar la normal convivència ciutadana, en contra del que exigia el TSJC". En aquest sentit, ha assegurat que seguiran "fins depurar responsabilitats dels màxims responsables de l'operatiu".\nBarri de la Barceloneta 1-O


Tuana Maritime - Reserves, horaris i bitllets de ferri\nInici / Operators / Tuana Maritime\nTuana Maritime opera la popular travessia entre el port turc de Fethiya i l'illa grega de Rodes.\nTuana Maritime es va fundar a finals del 2011 a Rodes i el seu objectiu principal és oferir bons preus i un servei que supera totes les expectacions.\nLa travessia entre Turquia i Rodes triga uns noranta minuts i opera gairebé cada dia entre abril i octubre, amb un servei més freqüent durant l'estiu. Tuana Maritime opera el servei de ferri amb dos vaixells de passatgers moderns, el Aegean Queen i el Flying Poseidon, construïts especialment per al tipus de travessia.\nEl Aegean Queen pot transportar fins a 336 passatgers, mentres que el Flying Poseidon, més ràpid i més petit, té capacitat per a 125 passatgers. Com que els ferris són transportadors de passatgers d'alta velocitat, les instal·lacions a bord es limiten a seients i lavabos, tot i que tens l'opció de comprar begudes fredes i alguna cosa per picar durant el trajecte.\nAmb directferries.com pots trobar horaris i preus amb Tuana Maritime i reservar bitllets de ferri amb Tuana Maritime. Quan sigui possible, també compararem Tuana Maritime amb companyies de ferri alternatives.


Educació i Salut treballen en un pla general de salut mental per aplicar als centres escolars - Social.cat\nEducació i Salut treballen en un pla general de salut mental per aplicar als centres escolars\nLa iniciativa abordarà també la “incidència” que la pandèmia ha deixat en els centres educatius\nDilluns, 10 de maig de 2021 | 12:30 h\nEl pla general de salut mental que permeti a Salut tenir serveis específics que, en coordinació amb Educació, puguin anar a les escoles quan sigui necessari | Gemma Tubert (ACN)\nEls Departaments d'Educació i Salut treballen en un pla general de salut mental per aplicar als centres escolars. Els treballs per a aquest nou abordatge havien començat abans de la pandèmia però la Covid-19 els va aturar, i fa un temps que s'han reprès “amb més força”, segons ha explicat en una entrevista el conseller d'Educació en funcions, Josep Bargalló.\nPrecisament, aquest pla ha de servir també per abordar la “incidència” que la pandèmia ha deixat en els centres educatius, on s'han detectat “més conductes disruptives” relacionades directament amb la situació viscuda.\nEn aquest sentit, el conseller en funcions reconeix que des de la tornada a les aules el setembre passat s'han detectat més conductes disruptives, grups més afectats afectivament que altres. Ha puntualitzat, però, que si les escoles no haguessin obert “hauria estat pitjor”. Part d'aquestes conductes s'han pogut tractar a l'escola, però admet que l'abordatge ha estat “segurament insuficient”, perquè tant Salut com Educació s'han centrat “fortament” a aturar la incidència del virus.\nFins ara, Educació ha anat tractant els problemes que ha anat detectant, “alguns més greus que d'altres”, i posant serveis especials en aquells centres que ho han necessitat. L'objectiu, però, és enllestir un pla general de salut mental que permeti a Salut tenir serveis específics que, en coordinació amb Educació, puguin anar a les escoles quan sigui necessari. “Tenim 5.400 centres i escaig, no tindrem 5.500 psicòlegs”, afegeix. La idea és un servei que treballi “col·lectivament i estigui a disposició de l'escola”.\nUn altre tema que el conseller té sobre la taula és la gratuïtat i universalització de l'etapa educativa de 0 a 3 anys. Bargalló s'ha mostrat convençut que això serà una realitat en un període breu de temps sempre que hi acabin confluint dos factors. D'una banda, ha expressat la “promesa” del vicepresident amb funcions de president, Pere Aragonès, de treballar de manera progressiva per aquest objectiu si és president. Això ha de coincidir amb la materialització dels fons Next Generation per poder sufragar la posada en marxa d'aquesta gratuïtat.\nSobre aquest darrer aspecte, Bargalló ha explicat que cal que el govern espanyol s'acabi d'aclarir tant amb Europa com amb la resta de l'Estat, ja que la primera opció de l'executiu de Pedro Sánchez era crear més places d'escola bressol. Unes places que el conseller afirma que Catalunya, en línies generals, no necessita. “Amb la davallada demogràfica i l'actual oferta hi ha excés de places en alguns llocs, no en crearem més, necessitem que siguin gratuïtes”, ha manifestat.\n“Si es compleixen les dues premisses anem cap a un 0-3 universal i gratuït, amb les actuals places, però també en centres que aniran perdent ocupació per la minva de P3”, afegeix. Així, el model que proposa Bargalló passaria per començar per la gratuïtat del darrer any abans d'accedir a P3 i continuar la seva aplicació de manera progressiva. Es caminaria “cap a una concepció conjunta del cicle d'infantil”, que en alguns llocs implicaria que aquesta etapa entrés als centres escolars, on aniran quedant espais lliures per la reducció de la natalitat, mentre que en d'altres es mantindria en edificis exteriors.\nEn aquest darrer context hi poden jugar un paper important les llars d'infants que actualment són privades i que podrien viure un procés de concertació. En tot cas, ha apuntat que tots aquests aspectes “s'han de treballar molt bé”.\nEducació ja va fer un estudi fa un any i mig sobre la gratuïtat del P2 i en base a això i la realitat actual, menys demografia, promesa de destinar-hi més recursos en futurs pressupostos i fons Next Generation, Bargalló ha afirmat que és un objectiu que “hi serà”. “No ha de ser difícil poder-ho fer”, ha insistit.\nD'altra banda, el Departament d'Educació ha rebut una trentena de peticions de centres escolars privats per passar a la xarxa pública. El proper curs s'ha donat el vistiplau a cinc casos, i d'aquesta trentena que ara s'estudien n'hi ha que no compleixen els criteris necessaris per fer efectiu el pas.\nEl conseller ha concretat que el primer que es mira és si el fet que tanquin aquests centres genera problemes d'escolarització a la zona i, en segon lloc, que els edificis siguin viables. Tot això, prèvia petició del centre. De les que hi ha en estudi que sí que compleixen aquests criteris, s'hi està parlant sobre quan es podria fer efectiu el pas a la xarxa pública.\nAquesta és, doncs, una qüestió oberta, però que Bargalló defensa que no es pot debatre “a cops de tuits”, sinó amb un debat serè i profund i amb l'alumne i les seves necessitats al centre. El conseller ha considerat que Catalunya s'hauria d'apropar probablement a la mitjana europea d'hores lectives, per sota de la catalana; que segurament cal resoldre un espai del migdia excessivament llarg i el fet que hi hagi alumnes que surten de casa a les 7.00 hores i tornen a les 17.00 “sense dinar calent”.\n1. 11 de maig de 2021 | 07:29 h\nMolt bonic, els mateixos que ens han posat les normes contra la salut dels nostres fills , sense poder respirar durant més de 6 hores diàries , amb les conseqüències que comporta per socialitzar...\nMolt bonic, els mateixos que ens han posat les normes contra la salut dels nostres fills , sense poder respirar durant més de 6 hores diàries , amb les conseqüències que comporta per socialitzar, per córrer, pel que sigui... ara volen rentarse la cara. Doncs no, tots ells ,començant pel Bargalló haurien destar a la presó. Per no respectar la salut dels nostres infants. La Generalitat ha sigut dels governs més dictatorials quant a restriccions de llibertats però sembla que la gran majoria segueixi dormida.....


Noves dades sobre 3 futurs tractaments pel càncer de fetge, esperança de pacients amb la malaltia | ASSCAT\nNoves dades sobre 3 futurs tractaments pel càncer de fetge, esperança de pacients amb la malaltia\n02/09/2020 | Notícies de premsa\nEls resultats de seguretat i eficàcia prometedors en tres tractaments nous diferents pel carcinoma hepatocel·lular (CHC) avançat o irresecable, presentats al Digital International Liver Congress (DILC) 2020 representen un pas més cap a noves opcions pels pacients amb mal pronòstic.\nDesprés d’una dècada en què el tractament sistèmic pel CHC avançat es va limitar a una sola opció, sorafenib, aquests resultats es basen en altres desenvolupaments dels últims anys que podrien millorar significativament la vida dels pacients amb aquesta afecció difícil de tractar.\nEl càncer de fetge és la segona causa més comuna de mort per càncer a tot el món, i l’HCC representa més del 90% dels càncers de fetge primaris. Prop del 90% dels CHC estan associats amb factors de risc generalitzats, com la infecció crònica per hepatitis B i C, la malaltia del fetge gras no alcohòlic (NAFLD), la ingesta d’alcohol i l’exposició a aflatoxines.\nEl pronòstic dels pacients amb CHC segueix sent dolent. A Europa, per exemple, les taxes de supervivència a 3 anys pels pacients diagnosticats amb CHC en qualsevol estadi mentre estan sota vigilància s’estima en 47,3%, i tan baixes com 21,8% pels diagnosticats sense vigilància. No obstant, un nombre creixent de tractaments emergents en els últims anys té el potencial de millorar aquesta perspectiva.\nL’estudi IMbrave150, presentat al DILC 2020 i ara publicat al New England Journal of Medicine, va investigar la combinació d’atezolizumab i bevacizumab (atezo + bev) front a la teràpia sistèmica estàndard, sorafenib. En aquest assaig aleatoritzat, d’etiqueta oberta, els pacients amb HCC irresecable que no havien rebut tractament sistèmic previ van ser tractats amb atezolizumab 1.200 mg per via intravenosa (IV) + bevacizumab 15 mg/kg IV o sorafenib 400 mg dos cops al dia.\n“Atezo + bev va ser generalment ben tolerat i els events adversos d’interès en aquesta classe de teràpia van ser manejables -explica el professor Michel Ducreux, del Centre de Càncer Gustave Roussy, a França-. En combinació amb els resultats d’eficàcia anteriors, aquestes dades suggereixen que atezo + bev ha de considerar-se com el nou estàndard d’atenció en pacients amb CHC irresecable que no han rebut teràpia sistèmica prèvia”.\nEn un estudi de fase 1b en una població de primera línia també s’ha investigat una combinació de l’inhibidor multicinasa lenvatinib i pembrolizumab, un anticòs monoclonal del receptor de mort 1 anti-programat.\nTambé es van presentar resultats encoratjadors per a pacients amb CHC avançat prèviament tractats amb sorafenib després d‘una anàlisi de subgrups de l’assaig CheckMate 040. Aquest estudi va avaluar l’eficàcia i seguretat de nivolumab + ipilimumab en tres combinacions de dosis diferents.\n“El nivolumab i el ipilimumab van produir beneficis clínicament significatius i un perfil de seguretat gestionable en pacients tractats prèviament amb sorafenib”, explica el professor Bruno Sangro, de la Clínica Universitat de Navarra. “En conjunt, els nostres resultats indiquen que la combinació de NIVO1 + IPI3 és una nova opció de tractament prometedora per l’HCC avançat a la segona línia, independentment de la durada de l’administració prèvia de sorafenib”.\n“Aquesta investigació clínica tindrà un impacte important en el panorama actual del tractament avançat de l’HCC, ja que marca una evolució d’un solo agent a múltiples opcions per aquests pacients”, afegeix la professora Maria Reig, de l’Hospital Clínic de Barcelona. Els metges tenen la responsabilitat i el repte de seleccionar el millor tractament seqüencial per a cada pacient individual”.\nQuan és el moment adequat per tractar l’hepatitis ...


El segon aforament citrícola situa la collita per damunt dels quatre milions de tones\nLa Conselleria d'Agricultura, Medi Ambient, Canvi Climàtic i Desenvolupament Rural ha publicat els resultats del segon aforament citrícola de la Comunitat Valenciana, que xifra la collita de la campanya 2018/19 per damunt dels quatre milions de tones, igual que va succeir en la campanya de 1997/98 i en la de 2006/07.\nLes 4.059.382 tones d'aquesta segona estimació suposan un augment del 4,2% respecte al primer aforament publicat el passat mes de setembre (3.894.543 tones).\nRespecte a la campanya 2017-18, amb una collita de 3.168.382 tones, l'increment és d'un 28,1%. No obstant això, si es compara la producció estimada en el segon aforament de la campanya actual amb el balanç de la campanya citrícola de fa dos anys, la 2016/17, l'augment seria del 2,9%.\nEls resultats, de tallatsper varietats i províncies, es troben accessibles en: consultar ací\nLes dades del segon aforament s'obtenen com a resultat de les revisions efectuades entre finals d'octubre i principis de març en una selecció de parcel·les i varietats amb la finalitat de corregir possibles desviacions en les estimacions de la collita en les varietats més tardanes. L'estimació sobre parcel·les del primer aforament es va realitzar a l'agost de 2018.\nDe l'estudi realitzat es desprén que, tant en la producció de taronges com en la de mandarines, es produeix una variació a l'alça, sent més important en mandarines, amb un augment del 7,6%, que en les taronges (2%) o en llimes (0,4%). Això és degut, principalment, a les variacions en l'estimació de Clemenules i Navelina respecte a l'aforament de setembre de 2018. D'altra banda, s'estima que la collita d'aranja serà un 3,2%, també major que la prevista inicialment.\nL'aforament citrícola de la campanya 2018-2019, que es va presentar al setembre de 2018, indicava que s'esperava, en general, un augment de collita significatiu, degut, entre altres factors, al fet que la floració havia sigut abundant i el quallat normal. Es va produir, així mateix, una important aclarida natural dels arbres (porgà), que en algunes zones va ser més intens a causa dels vents de ponent i altes temperatures, la qual cosa va resultar beneficiós donada la gran floració existent.\nEncara que el desenvolupament del cultiu va ser normal en la majoria de les comarques productores, els calibres es veien curts des d'un principi en la majoria de varietats, sobretot les de primera temporada i mitjana estació, encara que també en les varietats tardanes.\nDesprés del primer aforament, es van produir episodis de pluges torrencials en els mesos d'octubre i novembre de 2018, que van causar considerables danys en la fruita i van afectar els calibres de la majoria de les varietats, per la qual cosa una part important de la collita no ha pogut passar al circuit comercial.\nEl segon aforament citrícola situa la collita per damunt dels quatre (...)


L’onada de calor posa al límit la piscina municipal de l’Espluga | EFMR.cat\nInici Notícies L’onada de calor posa al límit la piscina municipal de l’Espluga\nL’onada de calor posa al límit la piscina municipal de l’Espluga\nL’aforament màxim de la piscina municipal de l’Espluga de Francolí s’ha tornat a assolir aquest dissabte. Entre les 4 i les 6 de la tarda ja no s’hi podia accedir perquè ja hi havia accedit el màxim nombre de persones permès. El problema arriba en plena onada de calor i quan l’Ajuntament del municipi ha facilitat l’accés gratuït a totes les persones.\nLa mateixa situació es va produir aquest divendres, en el primer dia de gratuïtat a la piscina municipal. L’alcalde de l’Espluga, Josep M. Vidal, assegura que els tècnics de l’Ajuntament van calcular l’aforament tenint en compte la superfície d’aigua i aquest ha estat de 200 persones amb un socorrista. Afegeix que s’ha de vetllar per la seguretat dels treballadors, concretament els socorristes.\nSegons ha explicat Vidal, la manca de disponibilitat de socorristes i de previsió no ha permès contractar-ne un altre, que hauria permès arribar a 240 persones d’aforament. La cua a les taquilles era d’unes 25 persones a l’hora punta de la tarda.\nÀUDIO: Josep M. Vidal explica la situació que s’ha viscut aquest dissabte\nLes queixes dels usuaris vénen, principalment, dels abonats que a causa de la gratuïtat no han pogut entrar malgrat pagar la temporada o els 15-30 dies, tot i això, Vidal assegura que la gent ho ha entès.\nÀUDIO: Vidal explica que fins ara no hi havia el cartelll d’aforament\nL’Espluga de Francolí conjuntament amb Montblanc, Solivella, Sarral, Santa Coloma de Queralt i Barberà de la Conca van decidir obrir la piscina municipal dels respectius pobles de manera gratuïta per fer front a l’onada de calor fins aquest diumenge. Aquest dissabte a l’Espluga s’ha arribat a una temperatura màxima de 39.4 °C.\nArticle anteriorUna seixantena de persones mariden amb vins i caves al celler cooperatiu de l’Espluga de Francolí\nArticle següentIgnorant l’Estiu del dissabte 29 de juny del 2019


Pactes eleccions: Susana Díaz: “No rotund a Rajoy” | Espanya | EL PAÍS Catalunya\nLa presidenta andalusa rebutja qualsevol suport al PP i les “aventures” amb Podem\nLa dirigent socialista reclama a Pedro Sánchez una “reflexió profunda”\nSevilla 22 DES 2015 - 18:38\tCET\nSusana Díaz, abans de reunir-se amb els diputats socialistes.\n"Rotundament no a Rajoy". Així de contundent s'ha mostrat aquest dimarts la presidenta de la Junta d'Andalusia, Susana Díaz, davant els diputats socialistes del Parlament andalús, als quals ha traslladat la seva anàlisi de les últimes eleccions. Díaz ha enviat un missatge al secretari general del PSOE, Pedro Sánchez, a qui ha emplaçat a una "reflexió profunda" després d'haver obtingut els pitjors resultats del PSOE, per "recuperar la credibilitat". En aquest sentit, i amb referència a qualsevol acord amb Podem, Díaz ha advertit que la seva formació no pot caure ni en l'"oportunisme" ni en l'"aventurisme polític".\nDíaz ha considerat que els ciutadans han situat el PSOE a l'oposició i des d'aquí ha de començar a afrontar el seu futur sense "ansietat". Tal com va fer la mateixa nit electoral, Díaz ha emplaçat el president del PP a formar Govern per encapçalar la candidatura més votada. Però li ha avançat que no ha de comptar amb el suport socialista: "Hem de votar rotundament no a Rajoy i al PP en la sessió d'investidura".\nA Pedro Sánchez l'ha emplaçat a "sintonitzar amb la gent i amb el que demanda, fent una anàlisi i una reflexió profunda". "Per recuperar aquesta credibilitat, no se'ns pot veure com un partit que visqui d'aventures ni d'oportunismes. Hem de ser recognoscibles, atractius i canviar coses i no entrar en l'autocomplaença, sinó que cal analitzar amb fredor i reflexionar sobre què ha passat i on ens han situat els ciutadans", ha afirmat.\nDíaz ha aprofitat aquesta recepta contra les "aventures" polítiques per desmarcar-se també de Podem, formació de la qual no va aconseguir el seu suport per a la formació de Govern a Andalusia, on el PSOE té el suport de Ciutadans. Al líder de Podem, Pablo Iglesias, li ha advertit que la seva formació "no permetrà que es jugui amb la unitat d'Espanya", amb referència a la condició establerta per Podem sobre el referèndum d'autodeterminació a Catalunya, que considera irrenunciable.\nDíaz ha acusat que no es pot renunciar a la unitat d'Espanya "a canvi d'un grapat de vots" i ha defensat la igualtat dels espanyols davant de tractes privilegiats en algunes comunitats. "Ja no hi ha cafè per a tothom, sinó que ara el cafè només és per a Ada Colau", ha afirmat amb referència a la proposta de Podem de deixar que Catalunya voti si vol tenir un estatus diferent dins del conjunt d'Espanya.\nLa presidenta andalusa ha atribuït els resultats de les eleccions i la pèrdua de 60 escons per part del PP al "cabreig important" dels ciutadans davant els casos de corrupció i la desigualtat generada per la crisi i entén que han reclamat un canvi i diàleg.


Lluny d'Aquí\tBENAVENTE,JAUME\n- 6è llibre de la col·lecció crims.cat - Jaume Benavente, autor prolífic i premiat.\nEn Tomàs Darné, el protagonista d?aquesta novel·la, ho havia perdut tot o gairebé... Un d?aquells homes interiorment estripats per culpa de les circumstàncies i que se situa gairebé als extrems de la condició humana. Però ja se sap que quan una cosa no va bé encara pot empitjorar: l?assassinat d?un bon amic del seu pare ?amb un futur ben poc aclaridor? el durà, ocasionalment, a investigar la possible causa d?una mort plena d?enigmes i de secrets de tota mena, al barri barceloní d?Horta, un escenari inèdit dins del gènere. Una novel·la d?intriga que examina miratges i realitats massa humanes, que ens trasllada al Brasil i a la paradisíaca Madeira, perquè, en ocasions, només Lluny d?aquí podem trobar la salvació.\n"Poeta, autor de novel·la negra i literatura de viatges" (Alrevés) El Periódico, 25 març 2015\nEn Tomàs Darné, el protagonista d?aquesta novel·la, ho havia perdut tot o gairebé... Un d?aquells homes interiorment estripats per culpa de les circumstàncies i que se situa gairebé als extrems de la condició humana.\n"Lluny d"aqui" (Alrevés) Llegir en català, 27 maig 2013\nEn Tomàs Darné, el protagonista d"aquesta novel·la, ho havia perdut tot o gairebé... Un d"aquells homes interiorment estripats per culpa de les circumstàncies i que se situa gairebé als extrems de la condició humana\n"El barri d"Horta em permet escriure sobre una Barcelona diferent" (Alrevés) Diari de Balears, 10 febrer 2013\nEn Tomàs Darné, el protagonista d"aquesta novel·la, ho havia perdut tot o gairebé... Un d"aquells homes interiorment estripats per culpa de les circumstàncies i que se situa gairebé als extrems de la condició humana.\n"Sant Jordi 2013 - Narrativa" (Alrevés) Cultura, El Punt Avui, 19 abril 2013\n6è llibre de la col·lecció crims.cat - Jaume Benavente, autor prolífic i premiat.\n"Lluny d?aquí, de Jaume Benavente" (Alrevés) La Finestra Digital, 2 març 2013\n"En Tomàs Darné, el protagonista d?aquesta novel·la, ho havia perdut tot o gairebé... Un d?aquells homes interiorment estripats per culpa de les circumstàncies i que se situa gairebé als extrems de la condició humana"\n"Benavente, novel·la negra barcelonina sense renunciar a l?Atlàntic" (Alrevés) Llegir en cas d"Incendi, 19 febrer\n"Jaume Benavente. Lluny d?aquí" (Alrevés) Núvol, el digital de Cultura, 19 febrer\n"Lluny d?aquí és el cinquè títol de la col·lecció de novel·la negra en català Crims.cat, dirigida per Àlex Martín Escribà i publicada per l?Editorial Alrevés. Una ficció personal, densa i treballada, que s?avé amb el model de la novel·la ?de personatges? i que confirma l?existència d?un univers benaventià amb característiques pròpies"\n"Lluny d?aquí, de Jaume Benavente" (Alrevés) Núvol - Punt del Llibre, 25 gener\n"Jaume Benavente és un dels autors convidats al Festival Tiana negra, que s?inicia avui. Benavente acaba de publicar Lluny d?aquí, que és el cinquè títol de la col·lecció de novel·la negra en català Crims.cat, dirigida per Àlex Martín Escribà i publicada per l?Editorial Alrevés"\nAutor: Benavente, Jaume\nJaume Benavente (Barcelona, 1958) és llicenciat en Belles Arts i ha treballat com a dibuixant, auxiliar de biblioteques, documentalista i conservador de museus. És autor d?una quinzena de títols, entre els quals destaquen les novel·les i els dietaris de viatges, i ha estat guardonat amb diversos premis literaris. Dins del gènere negre i policíac cal esmentar la publicació de El quadern de Nicolaas Kleen (2010), l'inici d'una sèrie de narrativa negra al voltant del personatge de la inspectora de policia holandesa Marja Batelaar i que té per escenari principal la ciutat d'Amsterdam i alhora el paisatge europeu.